Ur vro hag ur stad eus mervent al Ledenez Arab eo Bro-Yemen (arabeg: ليَمَن – al-Yaman), ent-hir hag ent-ofisiel Republik Yemen (لجمهورية اليمنية - al-Jumhūrīyah al-Yamanīyah). En norzh emañ Arabia Saoudat hag er reter emañ Oman, er su emañ Meurvor Indez (Pleg-mor Aden hag ar Mor Arabia) hag er chornaoueg emañ ar Mor Ruz. Sanaa eo ar gêr vrasañ hag ar gêr-benn. Ar republik nemeti eo el Ledenez Arab. Ar stad a-vremañ a zo ganet e 1990 diwar unvanidigezh Republik Arab Yemen (lesanvet Yemen an Norzh) ha Republik Demokratel ha Poblel Yemen (lesanvet Yemen ar Suhe devoa Aden da gêr-benn). 